
Comhairle Cathrach na Gaillimhe
Galway City Council
				

LEABHRÁN EOLAIS

MAOR POBAIL

Ba chóir Iarratais Chomhlánaithe lena n-áirítear Cuid 1 agus Cuid 2 a phostáil/a sheachadadh chuig:

AN RANNÓG ACMHAINNÍ DAONNA,
Comhairle Cathrach na Gaillimhe 
Halla na Cathrach, 
Bóthar an Choláiste, 
Gaillimh,
H91 X4KB

Is féidir iarratais a sheoladh trí ríomhphost freisin chuig recruitment@galwaycity.ie  Cinntigh 
go bhfuil “Maor Pobail – Foirm Iarratais” i líne ábhair an ríomhphoist”

	DÁTA DEIRIDH AR A NGLACFAR LE HIARRATAIS CHOMHLÁNAITHE	
	
	4.00p.m. Dé Máirt, 7 Feabhra 2023





SEICLIOSTA TÁBHACHTACH

	Iarrtar ort na pointí seo a leanas a sheiceáil sula seoltar an fhoirm seo:  

· Ní mór gach foirm iarratais a chur isteach, a bheith comhlánaithe ina hiomláine (i.e. Roinn 1 & Roinn 2) agus na cáipéisí go léir a iarrtar a bheith leo agus iad a bheith istigh tráth nach déanaí ná 4.00p.m. Dé Máirt, 7 Feabhra, 2023.  Fillfear gach iarratas neamhiomlán mar neamhbhailí tar éis an dáta deiridh agus ní chuirfear san áireamh sa chomórtas é.

· Ní mór an t-eolas go léir a chur ar fáil ar an bhfoirm iarratais fhoirmiúil amháin. Ní dhéanfar eolas breise trí Curriculum Vitae a mheas.  

· Déan cinnte go bhfuil d’fhoirm comhlánaithe i bhformáid chlóscríofa agus go bhfuil gach ceist freagartha go hiomlán agat.  

· Iarratais trí Ríomhphost:  Ba cheart an fhoirm iarratais chomhlánaithe, mar aon le cóipeanna scanta den chárta Pas Sábháilte (riachtanach), Ceadúnas Tiomána reatha (riachtanach) mar aon leis na cáilíochtaí ábhartha (más infheidhmithe) a chur isteach trí ríomhphost chuig recruitment@galwaycity.ie faoin 4.00p.m. Dé Máirt, 7 Feabhra, 2023.   Cinntigh go bhfuil “Maor Pobail – Foirm Iarratais” i líne ábhair an ríomhphoist”

· Iarratais sa Phost/Seachadta:  Is féidir an fhoirm iarratais chomhlánaithe a chur isteach tríd an bpost/a sheachadadh agus caithfear 4 Chóip i.e. 1 cóip bhunaidh agus 3 chóip den fhoirm iarratais, mar aon le 4 chóip den chárta Pas Sábháilte (riachtanach), Ceadúnas Tiomána reatha agus cárta CPC (riachtanach) mar aon leis na cáilíochtaí ábhartha (más infheidhmithe) a sheoladh isteach faoin 4.00p.m. Dé Máirt, 7 Feabhra, 2023.  

· Teastóidh teastais bhunaidh roimh aon choinne.  Measfar iarratais a chuirtear isteach nach gcomhlíonann na riachtanais mar a leagtar amach a bheith neamhbhailí, seolfar ar ais chuig an iarrthóir iad agus NÍ BHEIDH siad san áireamh sa chéad chéim eile den chomórtas.      

·  Tabhair faoi deara nach leor Teastais ábhartha & Ceadúnas Tiomána a bheith curtha faoi bhráid na hoifige seo roimhe seo ó thaobh riachtanais an iarratais reatha a chomhlíonadh.   

· Cuirfear iarratais ar ghearrliosta ar bhonn an eolais arna chur ar fáil san fhoirm iarratais agus mar sin ba cheart duit a chinntiú go bhfuil d’iarratas comhlánaithe go hiomlán agat agus go gcuirtear isteach na cáipéisí go léir a iarrtar.

· Ba cheart d’iarrthóirí dóthain ama a cheadú chun cinntiú nach mbíonn seachadadh níos deireanaí ná an t-am deireanach um ghlacadh.  Fágtar faoin iarratasóir déanamh cinnte go bhfaightear an fhoirm iarratais, ina hiomlán, in am ag an Rannóg Acmhainní Daonna, Comhairle Cathrach na Gaillimhe.  

· Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

· Iarrtar ort fógra a thabhairt don Rannóg Acmhainní Daonna faoi aon athrú ar sheoladh.  Iarrtar ort déanamh cinnte go gcuireann tú san áireamh uimhir theagmhála bhailí reatha i d’fhoirm iarratais reatha.
___________________________________________________________
POST MAR MHAOR POBAIL 
		_______________________________________________________________________________
FREAGRACHTAÍ / DUALGAIS MHAOR POBAIL
Is iad na dualgais atá ar an Maor Pobail, feidhmiú, faoi lánrogha agus faoi mhaoirseacht an Bhainisteora Líne cuí, na dualgais sin a shanntar duit ó am go ham i ndáil le d’fhostaíocht agus de réir mar a bheidh cuí d’aon fheidhm ar leith d’aon údarás áitiúil as a bhfuil an Príomhfheidhmeannach freagrach agus aon treoracha a thugtar de réir fheidhmíocht na ndualgas a dhéanamh. 

Áirítear leo sin:
1. Rialacháin Tráchta a fhorfheidhmiú, mar a chlúdaíonn maoir reatha i ndáil le feithiclí ina stad.
2.	Monatóireacht a dhéanamh ar Spás Poiblí Oscailte agus limistéir Áineasa agus Conláiste ar fud na Cathrach maidir leis na gníomhaíochtaí seo a leanas:- 

· Comhlíonadh fodhlíthe i ndáil le hól deochanna meisciúla in áiteanna poiblí.
· Comhlíonadh an Achta um Thruailliú ó Bhruscar.
· Comhlíonadh riachtanais cheadúnaithe an Achta um Rialú Madraí.
· Comhlíonadh an Achta um Rialú Capall.
· Comhlíonadh fodhlíthe eile a thugann Comhairle Cathrach na Gaillimhe isteach.
· Rothaithe ag úsáid áiseanna do choisithe.
· Campáil mhídhleathach.
· Gníomhaíochtaí eile atá incheadúnaithe ag Comhairle Cathrach na Gaillimhe (e.g. oscailt bóithre, scipeanna a chur ar bhóithre poiblí, tógáil scafall, boird agus cathaoireacha a chur ar bhóithre poiblí, iompróirí paisinéirí gan mhótar etc.)
3. Sáruithe ar chomhaontuithe tionónta a shainaithint agus a thuairisciú, mar shampla 
· Foligean
· Gníomhaíocht thráchtála a dhéanamh
· Díospóidí comharsanachta
4. Sainaithin sáruithe ar reachtaíocht Phleanála, Reachtaíocht um Rialú Foirgneamh agus Reachtaíocht um Rialú Truaillithe lena bhfiosrú ag an bpearsanra cuí. 
5. Sainaithin agus cuir an pearsanra cuí ar an eolas maidir le guaiseacha nó fadhbanna eile ar gá do Chomhairle Cathrach na Gaillimhe iad a réiteach, mar shampla, guaiseacha ar chosáin, damáiste le comhartha, gan dóthain marcanna bóthair a bheith ann, soilsiú poiblí lochtach. 
6. Rialacháin um Fhorfheidhmiú Chur i láthair bruscair agus Dramhaíola, de réir mar is cuí. 
7. Soláthar Acht na mBóithre agus rialacháin ina dhiaidh sin a fhorfheidhmiú de réir mar is cuí. 
8. Eolas agus comhairle a chur ar fáil do thurasóirí/chuairteoirí de réir mar is cuí.  
9. B’fhéidir go beadh ar an té a cheapfar obair (ragobair) a dhéanamh tar éis gnáthuaireanta nuair is gá faoi réir fhorálacha an Achta um Eagrú Ama Oibre, 1997 le gcuirfear íocaíocht ar fáil ag na rátaí cuí.
10. Na dualgais ar fad a thugann an maoirseoir ó oifigeach ainmnithe eile dó/di a dhéanamh.
11. Bheith eolach ar na beartais, fodhlíthe agus reachtaíocht chuí. 
12. Nósanna imeachta a chur i bhfeidhm de réir na hoiliúna a chuirfear ar fáil.
13. Leabhair agus taifid a choinneáil de réir mar a threoraíonn an tÚdarás Áitiúil a bhaineann le gné ar bith de Dhualgais an Mhaoir Phoiblí a choinneáil.
14. Cloí le nósanna imeachta um shábháilteacht san ionad oibre atá i bhfeidhm i gComhairle Cathrach na Gaillimhe agus páirt iomlán a ghlacadh in aon chlár shábháilteachta breise a d’fhéadfaí a fhorfheidhmiú. Aon trealamh/éadach sábháilteachta a chuirtear ar fáil a chaitheamh. Na riachtanais shábháilteachta arna leagan amach i gCóras Bainistíochta Sábháilteachta Chomhairle Cathrach na Gaillimhe a fhorfheidhmiú agus cinntiú go n-úsáidtear na cleachtais um shábháilteacht ag an obair.
15. Freastal ar an gCúirt agus fianaise a thabhairt.
16. Bheith cúramach agus cúirtéiseach do bhaill an phobail i gcónaí.
17. Teagmháil a dhéanamh leis an bhfoireann agus le rannóga áirithe de Chomhairle Cathrach na Gaillimhe. 
18. Éileofar ar an iarrthóir rathúil an trealamh ar fad a thugtar a fheidhmiú, lena n-áirítear aon teicneolaíocht nua a thabharfar isteach sa todhchaí.
19. Leas a bhaint as cumarsáid nua-aimseartha cosúil le gutháin phóca, raidió, etc. de réir mar a threoraítear agus comhoibriú agus úsáid a bhaint as aon teicneolaíocht/trealamh nua a chuirfear ar fáil.
20. Aon dualgais eile a shannann an Stiúrthóir Seirbhísí/Innealtóir Sinsearach/Innealtóir Feidhmeach ó am go ham nó mar a tharmligtear.


Tabhair faoi deara: Leagtar amach thuas príomhfheidhmeanna agus freagrachtaí an phoist mar Mhaor Pobail agus d’fhéadfaí iad a athrú amach anseo.















___________________________________________________________________
CÁILÍOCHTAÍ DON AR PHOST MAR MHAOR POBAIL 
____________________________________________________________________

1. Carachtar: 
Beidh dea-charachtar ag na hiarrthóirí

2. Sláinte: 
Caithfidh gach a iarrthóir bheith i mbarr a sláinte ionas go mbeidh siad in ann seirbhís rialta agus éifeachtach a chur ar fáil.  D’fhéadfadh sé go mbeadh ar iarrthóirí roghnaithe tabhairt faoi scrúdú leighis tosaigh, agus aon scrúduithe leighis eile a bheidh riachtanach i rith a f(h)ostaíochta mar Mhaor Pobail le cleachtóir leighis cáilithe a ainmneoidh an tÚdarás Áitiúil.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.

4. Oideachas, Oiliúint, Taithí, Etc.:

Caithfidh gach iarrthóir, ar an dáta is déanaí lena nglacfar le foirmeacha iarratais comhlánaithe, – 

· caighdeán oideachais leordhóthanach a shroicheadh lena c(h)umasú na dualgais a shanntar dó/di a dhéanamh go sásúil.
· taithí roimhe seo a bheith acu ag déileáil leis an bpobal agus Seirbhís do Chustaiméirí dhíreach a sholáthar.
· an cumas a bheith aige taifid chuimsitheacha a choinneáil a bhaineann le gach gné dá réimse oibre.
· taithí roimhe seo a bheith acu faoi mhaoirseacht agus ag tuairisciú don Údarás.
· an cumas a bheith acu tuairiscí soiléire a scríobh agus na dualgais chléireachais a bhaineann leis an bpost a fheidhmiú go sásúil agus a bheith inniúil in úsáid ríomhairí agus dea-scileanna TFC a bheith acu.     
· dea-scileanna idirphearsanta agus cumarsáide a bheith acu agus bheith in ann déileáil le baill an phobail. 
· an cumas a bheith acu cur le hobair foirne agus oibriú go maith i bhfoireann.
· ceadúnas tiomána iomlán bailí Aicme B a bheith acu. 
· Pas Sábháilte bailí a bheith acu. 
· an cumas a bheith acu tionscnamh agus breithiúnas a úsáid.






Ní mór do gach iarrthóir sonraí na gcáilíochtaí ar fad atá acu a chur ar an bhfoirm iarratais.  Ná breathnaítear ar chuireadh chun Agallaimh mar admháil go bhfuil na cáilíochtaí forordaithe agus/nó na riachtanais don phost seo agat ná go bhfuil tú cáilithe de réir an dlí an post a bheith agat. Beidh cruthúnas cáipéisíochta de dhíth roimh choinne i gcás go n-éilíonn tú creidiúint ar cháilíocht, taithí áirithe, etc.  



































__________________________________________________________________
PRÍOMHCHOINNÍOLLACHA NA SEIRBHÍSE
____________________________________________________________________

Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 	
(Íos.) €739.27 go (uas.) €803.58 ollphá in aghaidh na seachtaine (Ciorclán EL 05/2022)

NÓTA TÁBHACHTACH:  Ba cheart go dtabharfadh iarrthóirí faoi deara nach féidir idirbheartaíocht a dhéanamh ar an tuarastal tosaigh.  
 
Ní féidir ach le fostaithe sa tseirbhís phoiblí iontráil ar an scála pá os cionn an íosphointe i gcomhthéacs na gCiorclán Pá ábhartha ón Rialtas. Tiocfaidh iarrthóirí nach bhfuil cumhdaithe ag na Ciorcláin sin isteach ar an scála pá ag an íosphointe i.e. €739.27 sa tseachtain.

Is féidir an ráta luach saothair a mhionathrú ó am go ham de réir beartas pá an Rialtais. 

Íocfaidh sealbhóir na hoifige seo leis an údarás áitiúil aon táillí nó airgead eile (seachas a t(h)uarastal iniata) iníoctha leis/léi agus a fhaigheann sé/sí trí bhíthin a (h)oifige nó i ndáil le seirbhísí is gá dó/di a dhéanamh nó faoi aon achtú.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 39 uair an chloig a dhéanamh ag amanna 	sonracha a fhógraíonn an Chomhairle ó am go ham.   D’fhéadfadh sé go mbeadh ar shealbhóir an phoist oibriú lasmuigh de ghnáthuaireanta oibre, i.e. sna tráthnónta agus/nó ar an deireadh seachtaine.  Beidh amanna tosaigh agus críochnaithe de réir mar a fhógróidh do mhaoirseoir.  D’fhéadfadh sé go mbeadh ar fhostaithe ragobair réasúnach a oibriú. 

Caithfidh fostaithe comhoibriú le haon socruithe oibre ar ghlao-dualgais a bheadh i bhfeidhm.

Saoire Bhliantúil:
25 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith acu aon gnó seachtrach a chuirfeadh isteach ar comhlíonadh dualgas oifigiúl. 


Ceadúnas Tiomána:
Ní mór d’iarrthóirí ceadúnas tiomána Catagóir B bailí reatha.

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúchán an Gharda Síochána sula gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí agus Dílleachta/ Céilí agus Leanaí
Éileofar ar gach duine a bheidh ina n-oifigigh inphinsin d’Údarás Áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin glan a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht. Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach bhfuil cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos.  

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

























__________________________________________________
LEAGAN AMACH AN CHOMÓRTAIS 
____________________________________________________________________

Caithfear iarratais a dhéanamh ar fhoirmeacha iarratais oifigiúla agus orthu sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh gur próiseas dhá chéim a bheidh i gceist leis an gcomórtas:
1. Gearrliostú
2. Agallamh Iomaíoch 

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh. 
Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. 
Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.

Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 



Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  

Dícháileofar tú má dhéantar canbhasáil.

Is fostóir comhdheiseanna í Comhairle Cathrach na Gaillimhe 















































____________________________________________________________________
EOLAS GINEARÁLTA
____________________________________________________________________

Ní bheidh Comhairle Cathrach na Gaillimhe freagrach as aon chostas, costais taistil san áireamh, a bheidh ar iarrthóirí maidir le é/í a bheith ina iarrthóir.

Dáta Deiridh:
Caithfear an fhoirm iarratais chomhlánaithe a sheoladh tríd an bpost/a bheith seachadta ar aghaidh chun a bheith sa Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, ag tráth nach déanaí ná 4.00p.m. Dé Máirt, 7 Feabhra 2023.   Ní bhreithneofar aon éileamh gur cuireadh moill ar fhoirm iarratais nó ar litir a bhain léi nó gur cailleadh í/iad ach sa chás go mbeidh Teastas Postála ó An Post ag tacú le héilimh den sórt sin.  Is ar an iarratasóir a bheidh an cúram teagmháil a dhéanamh le An Post maidir le haon mhoill den sórt sin.

Conas a mheastar Iarrthóirí a Aistarraingt:
Ní bheidh aon cheart lena mbreithniú ag aon iarrthóir nach bhfreastalóidh ar agallamh nó ar aon tástáil eile a éileoidh Comhairle Cathrach na Gaillimhe, nó ag aon iarrthóir nach dtabharfaidh fianaise a lorgóidh Comhairle Cathrach na Gaillimhe uathu i ndáil le haon hábhar a bhaineann lena n-iarratas.

Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Shaoráil Faisnéise, 1997 agus 2003; caithfear le hiarratais faoi rún daingean.




TABHAIR AR AIRD: SEOL AR AIS AN FHOIRM IARRATAIS AGUS Í SIN AMHÁIN AGUS COIMEÁD AN LEABHRÁN EOLAIS LE DO CHUID TAIFID FÉIN.

